b'\n_START_ARTICLE_\nGhanas flag\n_START_PARAGRAPH_\nGhanas flag blev taget i brug i 1957, og har med undtagelse af perioden 1964 til 1966, da flaget blev erstattet af en variant med hvid stribe i stedet for den gule, v\xc3\xa6ret i brug siden da._NEWLINE_Flaget blev designet af Theodosia Okoh for at erstatte Union Jack, da Ghana fik sin uafh\xc3\xa6ngighed fra Storbritannien i 1957. Det best\xc3\xa5r af de panafrikanske farver r\xc3\xb8d, gul og gr\xc3\xb8n, med en femtakket sort stjerne i midten af den gule stribe. Ghanas flag var det f\xc3\xb8rste afrikanske flag efter Etiopiens til at tage disse farver i brug, og de ses ogs\xc3\xa5 p\xc3\xa5 Ghanas nationalv\xc3\xa5ben, som ligeledes blev taget i anvendelse i 1957._NEWLINE_Den r\xc3\xb8de farve symboliserer de d\xc3\xb8des blod i Ghanas kamp for uafh\xc3\xa6ngighed, gul repr\xc3\xa6senterer landets mineralrigdomme, og den gr\xc3\xb8nne farve st\xc3\xa5r for landets store skove og naturrigdomme. Den sorte stjernen skal v\xc3\xa6re en ledestjerne for afrikansk frihed, og har ogs\xc3\xa5 givet Ghanas fodboldlandshold sit kaldenavn, "de sorte stjerner".\n_START_SECTION_\nKoffardiflag\n_START_PARAGRAPH_\nGhanas koffardiflag er formet efter britisk m\xc3\xb8nster, og har nationalflaget i kantonen af en r\xc3\xb8d flagdug. Koffardiflaget tilh\xc3\xb8rer dermed gruppen af s\xc3\xa5kaldte red ensigns.'